Rithöfundurinn Salman Rushdie er í öndunarvél á sjúkrahúsi eftir að maður réðist að honum í gær vopnaður hnífi. Árásarmaðurinn er í haldi lögreglu en enn er ekki vitað hvað honum gekk til með árásinni.
Árásarmaðurinn rauk upp á svið þar sem Rushdie ávarpaði bókmenntasamkomu í New-York ríki á þriðja tímanum í gær.
Rushdie, sem er einna þekktastur fyrir skáldsöguna Miðnæturbörn, var í felum í næstum áratug eftir að æðsti klerkur í Íran lýsti dauðadómi yfir honum eftir útgáfu bókarinnar Söngvar Satans árið 1988. Maður sem varð vitni að árásinni lýsti því í samtali við breska ríkisútvarpið að hann hafði talið að árásin væri sviðsett til að undirstrika að Rushdie þyrfti sífellt að vera á varðbergi.
Well, my first thought was that perhaps there was an element of theatre, to emphasise the risk that he faces, and that cloud that has been hanging over his creative process and intellectual endeavours for 30 years now, but within a matter of seconds we all knew that what happened was very real.
Eugene Staniszewski, talsmaður lögreglunnar í New York-ríki, segir að árásarmaðurinn sé 24 ára maður búsettur í New Jersey, Hadi Matar að nafni. Hann segir ekki vitað hvað manninum gekk til með árásinni, en gert er ráð fyrir því að hann hafi verið einn að verki.
At this point we`re assuming he was alone, but we can`t, you know, we`re we`re looking to make sure that that was the case.
Allt bendir til þess að Rushdie hafi misst annað augað. Þá segir umboðsmaður hans að taugar í handlegg hans hafi farið í sundur auk þess sem lifrin skemmdist við árásina. Fjöldi fólks hefur fordæmt árásina, þar á meðal frambjóðendur í leiðtogakjöri breska Íhaldsflokksins, og rithöfundarinar Stephen King og Sjón, sem segir baráttu Rushdies fyrir tjáningarfrelsi rithöfunda hafa skipt sköpum.
Rithöfundurinn Salman Rushdie er í öndunarvél eftir að maður réðist að honum í gær vopnaður hnífi. Talið er líklegt að Rushdie hafi misst annað augað. Ástæða árásarinnar liggur ekki fyrir.